ཁོའང་སྙིང་རྗེ་ན་ཚ་ཏོག་ཙམ་ཡོད་པའི་དབང་གིས་རྟག་པར་སྨན་ཟ་ནས་བསྡད་དགོས་ཀྱི་འདུགངས་བསམ་ན་ཁོས་འདས་སོང་གི་ལོ་རྒྱུས་ནང་ཁྱེད་ལ་ངོ་ལོག་མྱོང་བ་དེ་སོ་སོའི་སེམས་ནང་ཧ་ཅང་གསལ་པོ་ཤེས་ཀྱི་རེད།དེས་ན་གལ་ཏེ་ཁོས་ཁྱེད་ལ་མཐའ་གཅིག་ཏུ་ངོ་ལོག་བསམ་ན་ས་གང་དུ་ཡིན་ཡང་འགྲོ་བཞག་པ་ལས་ཁྱེད་དང་མཉམ་དུ་མུ་མཐུད་མི་སྡོད་པ་ཤེས་དགོས།དེ་བས་ཁོས་འདས་སོང་ལ་ཡག་བཙོག་གང་བྱས་ཀྱང་ད་ཆ་ཁོས་ཁྱེད་དང་ཁ་མི་བྲལ་རྒྱུ་གདམ་ཁ་བརྒྱབས་པ་རེད།དེར་བརྟེན།ཁྱེད་ཀྱིས་ཀྱང་བཟང་པོ་མཐའ་འཁྱོལ་བ་གནང་ནས་ཁོ་ལ་གུ་ཡངས་དང་བཟོད་སྒོམ་གནང་ནས་མ་འོངས་པའི་མཐའ་མཇུག་གི་མི་ཚེའི་ནང་འཆམ་མཐུན་བརྩེ་བ་གནང་ན་སྐྱིད་པོ་ཡོང་གི་རེད་སོགས་བཤད།སྤྱིར་ན་ངས་ཀྱང་ཕྱི་རྒྱལ་བའི་ལུགས་སྲོལ་ལྟར་ན་སོ་སོས་བྱེད་དགོས་པའི་བྱ་བ་དེ་དག་ཚར་སོང་ན་སྐད་ཆའང་མང་པོ་མི་བཤད་ནས་ལས་དོན་གྲུབ་པར་བྱེད་ཀྱི་ཡོད་ཀྱང་མཚམས་རེར་ཁ་བརྡའི་ལམ་ནས་གོ་བརྡ་དང་ར་འཕྲོད་བྱེད་དགོས་པ་ལས་ཁ་བཙུམ་ནས་སྡོད་ན་སེམས་ཐག་ཀྱང་རིང་དུ་འགྲོ་བའི་སྐྱོན་ཆ་འདུག་སྙམ།ངས་ཁོང་མོའི་ཐུགས་བསྙེས་མིན་ལ་མ་ལྟོས་པར་སྐད་ཆ་དེ་དག་རན་མཚམས་ས་ནས་དྲན་བསློང་ཙམ་བཤད་ཀྱི་ཡོད།